上木詹事生日十月十五
作者：徐照
朝代：宋

paragraphs: 客花十月開湘桃，蓬天春淺霞煙高。
僊郎玩世跨鵬海，紅龍紫仗青童翿。
星斗心胸□□□，筆端衮衮驚滄濤。
天皇庚申開鳳曆，百八十歲生夔臯。
彤庭射策鬼斗□，虎符分寄梁懸刀。
承華出入漢長吏，畫圖周室諸侯朝。
綾綺連錢蔽華屋，神奎秘畫黄金標。
鶴嘴瓶深貯沆瀣，西峰倒碧翻蒲萄。